cyanic-selkie/wikianc huggingface dataset:
Kalatši rajoon
Rajoon piirneb põhjas Vorobjovka rajooniga, idas Volgogradi oblastiga, kagus Rostovi oblastiga, lõunas Petropavlovka rajooniga, edelas Verhni Mamoni rajooniga ja loodes Pavlovski rajooniga.
Rajooni pindala on 2132 km². Elanike arv oli 2012. aastal 56 050, 2009. aastal 56 908 ja 2002. aastal 61 794.
Kalatši rajoonis on 49 asulat, mis kuuluvad ühe linnaasunduse (Kalatši linna) ja kuueteistkümne külaasunduse koosseisu.
Rajooni tähtsamad jõed on Tolutšejevka, Podgornaja ja Manina.
Levy maakond
Levy maakond (Levy County) on maakond Ameerika Ühendriikides Florida osariigis.
Maakonna halduskeskus on Bronson.
Ajalugu
Maakond moodustati 1845. aastal.
Rahvastik
Elanike arv oli 2010. aasta rahvaloenduse järgi 40 801.
Eesti Riiklik Autoregistrikeskus
Eesti Riiklik Autoregistrikeskus (lühendatult ARK) oli Majandus- ja Kommunikatsiooniministeeriumi hallatav riigiasutus.
Eesti Riiklik Autoregistrikeskus moodustati 1991. aastal Liiklusohutusametist eraldatud Registreerimis- ja Eksamikeskusest.
Asutus pidas mootorsõidukite (autode, busside, mootorrataste, motorollerite, traktorite, liikurmasinate ja mootorkelkude) ja mootorsõidukijuhilubade riiklikku registrit ning koordineeris ühtset riiklikku mootorsõidukijuhtide väljaõpet ja tehnopoliitikat.
Alma Lindeman
Alma Sophie Lindemann (19. märts 1888 – 14. jaanuar 1964) oli Eesti riigiametnik.
Ta oli 1919–1920 Asutava Kogu Kantselei juhataja ja 1921–1938 Riigikogu Kantselei juhataja.
Hapusilk
Ajalugu
Charles Emil Hagdahl on 1896. aastal raamatus "Kokakunst" kirjutanud:
"Surströmming on vana toit, mille valmistamise eest hoolitseb loodus, mitte maailma oskused. Meie esivanemad tundsid sedasama lõhna juba paradiisi väravate ees ning see oli varakult tuntud niihästi kõigis kõrrehüttides kui ka kreeklaste ja roomlaste juures, sest kõik teadsid, mida tähendab roiskunud kala; kuid seepärast ei olnud too veel nii välja kujunenud kui nüüd, veel ei teatud peeneid maitseid. Surströmming'ut süüakse ainult asjasse pühendatute poolt, süüakse au naturel, ilma muu kastmeta, kui on ses suus, mis vett jookseb. Nad näevad seda kui delikatessi kõige peenemate killast; kuid peotoitu ei saa sellest kunagi, nii kaua kui iga peremees eelistab einestada üksinda või võib-olla valib endale külalised, kes on ilma ninata."
Toidu hapendamine on väga vana säilitusmeetod, mis avastati tuhandeid aastaid tagasi. Usutakse, et surströmming on sellest veelgi vanemate algetega roog. Rootsis sai selline säilitusmeetod tavaliseks 16. sajandil, mil Gustav Vasa sõjapidamise tõttu valitses riigis soolapuudus. Seepärast soolati räimed vähema soolaga kui tavaliselt. On ebaselge, kas hapendatud kala avastati soolapuuduse tõttu või juhuslikult. Nii pikk säilivusaeg on piisav selgitus, miks sai surströmming'ust hernesupi kõrval klassikaline sõjaväetoit.
Maailma eri paigus konserveeritakse ka rasvaseid kalu nagu lõhe, forell, särg, rai, karpkala ning hai. Samuti töödeldakse neid sellisel viisil Rootsis. Surströmming 'u-sarnasest roast on välja kasvanud toit, mida rootslased tänapäeval gravlax 'iks nimetavad (mõned päevad soola ja suhkru segus olnud lõhe). Norras nimetatakse hapendatud kala rakfisk 'iks (vanapõhja keeles rakr 'märg, niiske'), mida on Norra ürikutes mainitud juba 1348. aastal.
Hapusilgul on Euroopa Liidus lubatud piirmäärast suurem dioksiini- ja PCB-sisaldus, mistõttu on Rootsile tehtud nende reeglite suhtes erand.
Kandalakša rajoon
Kandalakša rajoon on haldusüksus Venemaal Murmanski oblastis, mis läänes piirneb Soomega.
Hapusilk
Tootmine ja müük
Hapusilku toodetakse peamiselt Rootsi kõrgrannikul ning vähemal määral ka piki Norrlandi rannikut alates Utvalnäsist kuni Kalixini. Norrlandis toodavad seda tihti väikesed pereettevõtted. Hapusilku müüakse ja tarbitakse kogu Rootsis.
Põhja-Eesti Pank
Põhja-Eesti Pank (lühend PEP) oli Eesti pank.
Põhja-Eesti Pank asutati 1993. aasta 16. märtsil, kui ühinesid Balti Ühispank ja aprillis 1992 asutatud Põhja-Eesti Aktsiapank. pisi|260px|Pärnu maantee 12 1993. aastal toimunud laenutehing, kus Mario Bertelli firma Villa Paradiso laenas Põhja-Eesti Pangalt kümme miljonit dollarit, mida pole siiani tagasi saadud ja mille eest olid kohtu all Eesti Panga kunagine president Siim Kallas ja tema nõunik Eesti Panga päevilt Urmas Kaju, on tuntud kui 10 miljoni dollari afäär. .
Põhja-Eesti Pank võttis 1995. aasta veebruari alguses esimese Eesti pangana kasutusele rahvusvahelisi Visa pangakaarte toetava sularahaautomaadi (ATM).
1995. aastal korraldas Eesti Pank piiratud osalusega ostupakkumise PEP-i müügiks. Piiratud osalusega pakkumiskonkursi võitis Ühispank, mis omandas septembris kolmandiku Eesti Panga osalusest PEP-is.
1996. aasta 11. jaanuar lasi palgamõrvar Õismäel Ehitajate tee 127 juures maha Põhja-Eesti Panga (PEP) andmetöötlusosakonna juhi 32-aastase Aare Tomsoni.
1996. aasta novembris oli juhatuse esimees Lembit Kitter ning liikmed Margus Talsi, Evelin Kõlu, Urmas Pütsepp, Lembit Zernant ja Jaan Tamm.
1996. aastal koostati PEP-i saneerimise ja Ühispangaga liitumise kava. Põhja-Eesti Pank tegutses enne liitumist Eesti Ühispangaga iseseisva krediidasutusena kuni 5. jaanuarini 1997. 1997. aastal ühinesid PEP ja Eesti Ühispank.
Hapusilk
Tootmine ja müük
Varem ei pakutud hapusilku müügiks enne esitlust, mis traditsiooniliselt toimus igal aastal augusti kolmandal neljapäeval. Kuni 1998. aastani oli "surströmmming 'u esitlus" riiklikult reguleeritud. Tänu regulatsioonile võisid tarbijad olla kindlad, et müügiks pakutav kaup on valmis ja piisavalt kaua hapnenud. Tänapäeval hoiavad seda traditsiooni alal tootjad ise.
Sika (Põlva vald)
Sika oli küla Põlvamaal. Küla jääb tänapäeval Andre küla alale. Kihelkondlikult kuulus küla Põlva kihelkonda. Küla kaotati 1970. aastatel.
Hapusilk
Tarbimine
pisi Hapusilk on väga tugeva roiskumishaisuga ja maitselt soolane. Harilikult süüakse seda võileival. Kahe krõbeda lameleivaviilu vahele pannakse hakitud (varem koorega keedetud) kartuleid ja hapusilku. Sageli süüakse sama kooslust ka pehme lameleivaga tehtud rullina. Hilisemal ajal on peamiselt Rootsi lõunapoolsetel aladel saanud tavaliseks lisada toidule toorest või praetud sibulat, sinepit, hapukoort ning vahel ka tomatit ja tilli.
Hapusilgu juurde juuakse õlut või kangemat alkoholi. Samuti puuviljamahla, kalja või piima.
Torcello
pisi|Vaade Torcellole Torcello on vaikne ja hõreda asustusega saar Itaalia põhjaosas asuva Veneta laguuni põhjapoolses otsas. Torcellot peetakse Veneetsia kõige vanemaks pidevalt asustatud piirkonnaks ja kunagi asus seal Veneetsia vabariigi suurim elanikkond.
Asustuse teke
Torcello säilitas pärast Lääne-Rooma keisririigi langust lähedased kultuurilised ja kaubanduslikud sidemed Konstantinoopoliga ja sai neist ka kasu; samas võis ta Bütsantsi kauge eelpostina kehtestada de facto autonoomia idapoolsest pealinnast.
Kandalakša rajoon
Rajoon moodustati Kantalahti ja Kouta vallast 1920ndate alguses. 1938. aastani kuulus see Karjala ANSV koosseisu.
Torcello
Õitseng
Torcello tähtsus poliitilise ja kaubandusliku keskusena kasvas kiiresti ning sageli on hinnatud, et 10. sajandil võis seal elada 10 000 – 30 000 inimest. Hilisemad arheoloogide hinnangud ütlevad aga, et sel ajal võis seal olla kõige rohkem 3000 elanikku.
Keskajale eelnenud aegadel oli Torcello oluliselt võimsam kaubanduslik keskus kui Veneetsia. Tänu laguuni soolasoodele sai just sool Torcello majanduslikuks selgrooks ja sealne sadam arenes kiiresti olulises ekspordituruks kasumlikul ida ja lääne vahelisel turul, mida sel perioodil kontrollis suurel määral just Bütsants.
Langus
Alates 12. sajandist hakkas Torcello saart ümbritsev laguun järk-järgult soostuma, tuues kaasa malaariat levitavad sääsed, ja Torcello õitseaeg lõppes. Navigeerimine "surnud laguunis" (laguna morta) oli peagi võimatu ja aina laienevad sood tõid kaasa veelgi suuremad malaariaga seotud probleemid, nii et elanikkond jättis saare lõpuks maha ning siirdus Muranole, Buranole või Veneetsiasse. Nüüdisajal elab saarel alaliselt 10 inimest, sealhulgas kihelkonna preester.
Vaatamisväärsused
Torcello arvukate paleede, saare kaheteistkümne kihelkonna ja kuueteistkümne kloostri hiilgus on peaaegu kadunud – veneetslased kasutasid ära kogu kasuliku ehitusmaterjali. Ainsad säilinud keskaegsed hooned moodustavad neljast ehitisest koosneva ansambli.
Saare tänane peamine vaatamisväärsus on 639. aastal rajatud Cattedrale di Santa Maria Assunta, milles on säilinud palju 11. ja 12. sajandi Bütsantsist pärinevaid töid, sealhulgas mosaiike (nt värvirikas viimsepäeva kujutis).
Lui Lääts
Lui Lääts (sündinud 23. juulil 1945 Tartus) on eesti teatritegelane.
Torcello
Vaatamisväärsused
Lisaks leiab sealt 11. ja 12. sajandist pärineva Santa Fosca kiriku, mida ümbritseb Kreeka risti kujuline portikus, ja kahes 14. sajandist pärinevas palees (Palazzo dell'Archivio ning Palazzo del Consiglio, mis olid kunagi kohaliku omavalitsuse töökohaks) asuva muuseumi Museo Provinciale di Torcello.
Lui Lääts
Ta töötas aastatel 1964–2014 Vanemuise teatris. Algul oli lavatööline, hiljem lavamasinist, pillikandja, pealavamasinist, pealavameister ja lavatehnika osakonna juhataja. Aastatel 1992–2014 oli ta Vanemuise lavastusala juhataja.
Torcello
Vaatamisväärsused
Torcellos asub ka Kuradisild, mille kohta kasutatakse itaalia keeles kas nime Ponte del Diavolo või Ponticello del Diavolo ("Kuradi sillake").
Kuulsaid elanikke
Kirjanik Ernest Hemingway viibis 1948. aastal mõnda aega saarel, kirjutades seal fragmente oma romaanist "Üle jõe ja puude varju". Romaan sisaldab Torcello ja sealse ümbruse kirjeldusi.
Lisaks on saarel kui vaikses pelgupaigas veetnud aega arvukad kunstnikud, muusikud ja filmitähed.
Tzatziki
pisi|Tzatziki pisi|Tüüpilised tzatziki koostisosad Tzatziki (kreeka keeles τζατζίκι) on Kreeka kaste, mida serveeritakse dipikastmena grillitud liha kõrvale. Tzatziki peamine koostisosa on lamba- või kitsepiimast valmistatud kurnatud jogurt (nn Kreeka jogurt) ning seda segatakse kurgi, küüslaugu, soola, oliiviõli ja mõnikord ka tilli, mündi või peterselliga. Tzatziki 't serveeritakse alati külmana.
Tzatziki nimi pärineb sellesarnase Türgi toidu cacık [džadžõk] nimest. Lisaks Kreekale ja Türgile leiab sarnast toitu ka Bulgaaria, Põhja-Makedoonia, Serbia, Iraagi, Iraani, India ja Kaukaasia köögist (nii supi, salati kui dipikastmena).
Sikajala
Sikajala oli küla Põlvamaal. Küla jääb tänapäeval Sõreste küla alale. Kihelkondlikult kuulus küla Kanepi kihelkonda.
Melbourne'i Eesti Maja
pisi|Melbourne'i Eesti Maja Melbourne'i Eesti Maja on Melbourne'is paiknev Eesti Maja.
Eesti Maja avati 4. detsembril 1955.
See asub aadressil 43 Melville Road West Brunswick alates 1971. aastast. Varem paikneti 67 Sydney Road Coburgis.
Kondensor
pisi|300px|[[Projektor |Diaprojektori valgustussüsteem: (vasakult) nõguspeegel, halogeenlamp, kollimaatorlääts (paralleelsete kiirte kimbu saamiseks), soojustõke, kondensorlääts, diapositiiv]]
Koondensoreid kasutatakse mikroskoopides, projektorites ja spektraalanalüüsi aparaatides.
Alodzene
Alodzene (kohalikus murdes Olūdzene) on küla (mazciems) Lätis Alūksne piirkonnas Mālupe vallas. Alodzene asub valla keskosas merepinnast 148 meetri kõrgusel. Küla jääb valla keskusest Mālupest 9, piirkonna keskusest Alūksnest 26 ja Riiast 227 kilomeetri kaugusele.
Külas kasvav Daumanti tamm on looduskaitse all.
1934. aastal avati küla servas Pakalnieši–Kūdupe raudteel Svilte raudteepeatus, mis aga teise maailmasõja järel suleti.
2007. aastal oli külas 17 elanikku.
Jacksoni maakond (Minnesota)
pisi|Asend Minnesota osariigis pisi|Jacksoni maakonna kohtumaja Jacksonis Jacksoni maakond (Jackson County) on maakond USA-s Minnesota osariigis. Geograafilised koordinaadid on
Maakonna halduskeskus ja suurim linn on Jackson.
Maakonna pindala on 1863 km², millest 48 km² moodustab veepindala.
Ajalugu
Jacksoni maakond moodustati 23. mail 1857. aastal Browni maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi.
Kiievi FK Dõnamo
Ajalugu
Klubi asutati 1927. aastal. Alates 1936. aastast on klubi mänginud algul Nõukogude ja hiljem Ukraina kõrgeimas liigas. Klubi edukaimaks perioodiks peetakse aega, kui treener oli Valeri Lobanovskõi.
Nende kodustaadioniks on Kiievi olümpiastaadion.
Durhami krahvkond
Alates 1. aprillist 2009 jaguneb krahvkonna ala nelja tervikomavalitsuse vahel:
Silminitsa
Silmnitsa on paikkond Põlva maakonnas Räpina vallas Köstrimäe küla alal. Varem on Silmnitsa olnud küla staatuses (Alaküla). Kihelkondlikult kuulus küla Räpina kihelkonda.
Yangoni rahvusvaheline lennujaam
pisi|Yangoni lennujaama terminal Yangoni rahvusvaheline lennujaam (Birma keeles: ရန်ကုန် အပြည်ပြည်ညိုင်ရာလေလိပ်; MLCTS: Yan Gon a pyi pyi hsai ya hlay hsate [jàŋɡòʊɴ əpjípjì sʰàɪɴjà lèzeɪʔ]) (IATA: RGN, ICAO: VYYY) on peamine ja kõige aktiivsem rahvusvaheline lennujaam Myanmaris. Lennujaam asub umbes 15 kilomeetrit Yangoni kesklinnast. Lennujaama läbis 2017. aastal rohkem kui 5,9 miljonit reisijat.
Akadeemiline Metsaselts
Akadeemiline Metsaselts oli Eesti metsandusorganisatsioon. Selts asutati 1922 ja taasasutati 1990. aastatel. 1998 ühines Akadeemiline Metsaselts Eesti Metsaseltsiga.
Gremmeniella abietina
Gremmeniella abietina on seeneliik tiksikulaadsete seltsist.
Akadeemiline Metsaselts
Enne Teist maailmasõda andis selts koos teiste metsandusorganisatsioonidega välja ajakirja Eesti Mets. Aastast 1993 andis selts välja kogumikku "Akadeemilise Metsaseltsi toimetised" ja pärast 1998. aastat andis seda välja koos Eesti Metsaseltsiga.
Gremmeniella abietina
Gremmeniella abietina suguta arengujärk kannab nimetust Brunchorstia pinea.
Rassid ja varieteedid
Mõned uurijad jaotavad seeneliigi Põhja-Ameerika, Euroopa ja Aasia rassiks. O. Petrini jt. (1989) on liigitanud kõik kolm rassi varieteeti Gremmeniella abietina var. abietina ja eraldi varieteedina veel G. abietina var. balsamea.
Levila
Seeneliiki Gremmeniella abietina võib kohata Euroopas (sh Eestis), Jaapanis ja Põhja-Ameerikas.
Metsapuude haigustekitajatena
Seeneliik Gremmeniella abietina on metsapuudel elav parasiitseen, kes nakatab okaspuid okaspuu-võrsevähki (peamiselt männipuid, aga ka kuusepuid, nulgi, lehiseid ja ebatsuugasid.
Seen kodustab kasvavad võrsepungad ja liigub edasi tüveni, kui seene levila on ulatuslik siis võib puu hukkuda.
Hage
Hage (idafriisi: Haag) on väike Ida-Friisimaa linn Saksamaal Aurichi kreisis.
Linn asub Põhjamere lähedal, ligikaudu 5 km Nordenist idas. Linna pindala on 16,62 km². 31. detsembril 2015 elas seal 6221 inimest. Hage on ka Samtgemeinde Hage keskus.
Vello Salumets
Haridus
Ta on õppinud fagotti Tallinna Muusikakoolis (1965–1968) ja Tallinna Riiklikus Konservatooriumis (1972–1993).
Töö orkestrimuusikuna
Aastatel 1972–1994 töötas ta Estonia teatri orkestris fagotimängijana.
Ansamblid
On olnud ansambli Optimistid (1965–1969) liige. Tema kirjutatud on ansambli üks menulugusid – "Ülle" (algselt "Beautiful", 1966). Muud ansamblid: Credo (1970–1971), Kukerpillid (1972–1974), Palderjan (1975–1978), Kollektsioon (1981–1982) asutajaliige (mängis seal basskitarri ja klahvpille ning laulis).
Ta on kirjutanud üle 300 lauluteksti Eesti solistidele ja ansamblitele (sh Jaak Joala, Ivo Linna, Tarmo Pihlap, Meelis Punder, Mait Maltis, Erich Krieger, Boris Lehtlaan, Jüri Homenja, Sergei Maasin, ansamblid Karavan, Justament, Kukerpillid, Palderjan, Rock Hotel, Meie Mees, Los Amigos, Kollane Allveelaev G jt). On kuulunud ansambli Krõll koosseisu.
Rokkmuusika tutvustamine ajakirjanduses
Ta on teinud rokkmuusikat tutvustavaid saateid Kuku raadios, Eesti Raadios (sarjad "Let It Be", "Need kuumad kuuekümnendad", "Tähetund") ja Elmari raadios. Ta on avaldanud rokkmuusikat tutvustavaid artikleid ajalehtedes Noorte Hääl, Sirp ja ajakirjas Hea Laps.
Tarjak (taelikulaadsed)
Tarjak (Oxyporus) on taelikulaadsete seltsi kuuluv kandseente perekond.
Suur osa perekonda kuuluvatest liikidest on fütopatogeenid, põhjustades valgemädanikku.
Aleksandr Abrosimov
pisi|Aleksandr Abrosimov 2016. aastal [[Radaja Seto Festivalil]] Aleksandr Abrosimov (sündinud 29. märtsil 1980) on Eesti loodusfotograaf.
Abrosimovi seni suurim tunnustus on loomafotode peaauhind koos esikohaga üldarvestuses 2013. aasta Eesti Looduse fotovõistlusel. Samal võistlusel on ta võitnud ka Eesti kaitseala eriauhinna (2013), Eesti Looduse eripreemia kategoorias "väike loom" (2012) ja esimese auhinna kategoorias "seened" (2012).
Vendlus (filosoofia)
Vendlus (prantsuse keeles fraternité) on poliitilises filosoofias inimestevaheline solidaarsus või üksmeel.
Vendluse idee sisaldub Prantsusmaa rahvuslikus loosungis "vabadus, võrdsus, vendlus" (liberté, égalité, fraternité).
Kirjandus
Tõnn Sarv. Vendluse revolutsioon. – Teater. Muusika. Kino nr 7/8, 2020.
Loraini maakond
Loraini maakond (Lorain County) on maakond USA-s Ohio osariigis.
Maakonna halduskeskus on Elyria. Suurim linn on Lorain.
Maakonna pindala on 2391 km². Veepindala on 1119 km².
Elanike arv oli 2010. aasta rahvaloenduse järgi 301 356. Aastal 2000 oli elanike arv 284 664.
pisi|püsti|Vana Loraini maakonna kohtumaja Elyrias
Ajalugu
Lorani maakond moodustati 26. detsembril 1822. aastal Cuyahoga, Huroni ja Medina maakonna osast. Maakond sai nime Prantsuse piirkonna Lorraine'i järgi.
István Bethlen
pisi|István Bethlen István Bethlen (8. oktoober 1874 Gernyeszeg – 5. oktoober 1946 Moskva) oli Ungari poliitik, ta oli aastatel 1921–1931 Ungari peaminister.
Ta pärines vanast Transilvaania aadlisuguvõsast. Ta valiti 1901. aasta parlamendivalimistel liberaalina Ungari Riigipäeva Ungari poole impeeriumis. Pärast Austria-Ungari kokkuvarisemist 1918. aastal võitles ta Ungari Nõukogude Vabariigi vastu ja temast sai Miklós Horthy lähedane nõunik. Ta oli 14. aprillist 1921 kuni 24. augustini 1931 Ungari peaminister.
1922. aastal asutatud Ühtsuspartei toel valitses Bethlen autoritaarselt. Ta püüdles Ungari majanduse konsolideerimise poole. 1927. aastal Itaaliaga sõlmitud liidu kaudu suutis ta luua vastukaalu Väikesele Antantile ja murda läbi pärast 1918. aastat aset leidnud Ungari isolatsiooni. Pärast Ungari okupeerimist sakslaste poolt 1944. aasta mais läks Bethlen põranda alla, kuid Punaarmee arreteeris ta ja küüditas 1945. aasta aprillis Moskvasse, kus ta 5. oktoobril 1946 suri.
Somaalia revolutsioon
Somaalia revolutsioon toimus aastatel 1986–1992. Üks osaline oli tolleaegne Somaalia valitseja Siad Barre ja tema armee Punased Baretid (Duub Cas), nende vastased olid klannipõhised dissidentide grupid. Revolutsioon on jaotatud kaheks perioodiks: 23. mai 1986 – 26. jaanuar 1991 ja 26. jaanuar 1991 – aprill 1992.
Revolutsiooni esimene periood 23. mai 1986 – 26. jaanuar 1991. Siad Barre sai vigastada autoavariis, mille põhjustasid dissidendid. Punased Baretid muutusid julgeks ja hakkasid konflikte lahendama relvadega. Barre väed kasutasid relvi väga julmalt ja veriselt ning tapsid vastaseid külmavereliselt. Selle perioodi vältel tapeti umbes 100 000 inimest. Barret toetas USA, et riigikorda säilitada ja mässulised maha suruda. Somaalia oli väga pingeline riik ja ühe jalgpallimängu ajal, mis toimus 6. juulil 1990, puhkes suur mäss. Siad Barre ihukaitsjad läksid paanikasse ja tapsid 65 mässajat. Nädal pärast seda mõistis Siad Barre 46 Manifesti Gruppi kuuluvat prominenti surma. Veidi pärast seda kirjutasid 114 avaliku elu tegelast alla nõudele, mis sunniks Siad Barre hukkamise otsusest loobuma ja riigi eesotsast taanduma. Pärast seda kaotas Siad Barre USA toetuse ja põgenes Nigeeriasse. Kodusõda algas.
Revolutsiooni teine periood 26. jaanuar 1991 – aprill 1992 ehk periood kodusõja algusest kuni ÜRO sekkumiseni. Märkimisväärseid sündmusi ei olnud. Eri isikud üritasid haarata võimu Somaalias, aga pikalt ei suutnud keegi tipus püsida.
Eesti Lastearstide Selts
Põhikirja järgi on seltsi eesmärkide seas :
Ajalugu
Eesti NSV ajal tegutses Eesti NSV Pediaatrite Selts.
Okulaar
Okulaar (lad oculus silm) on optikariista silmapoolne lääts või läätsede süsteem, millega vaadeldakse objektiivi tekitatud kujutist. Okulaar(id) on näiteks pikksilmal, binoklil, optilisel teleskoobil ja valgusmikroskoobil.
John Hall
John Hall on ingliskeelses maailmas levinud mehenimi.
Gustav Tõnspoeg
Gustav Tõnspoeg (5. august 1929 Virumaa Salla vald Kaavere küla – 7. mai 2006 Tallinn) oli Eesti NSV partei-, riigi- ja majandustegelane.
Tõnspoeg lõpetas 1945. aastal Salla 7-klassilise kooli. Ta lõpetas 1949 Rahandus-Krediidi Tehnikumi finantsistina, 1958 Üleliidulise Rahandusökonoomika Instituudi ja 1971. aastal NLKP KK Kõrgema Parteikooli.
Gustav Tõnspoeg töötas 1949. aastast Järvamaa TSN Täitevkomitee rahandusosakonna vaneminspektorina ja seejärel riigitulude osakonna juhatajana. Pärast ajateenistust Nõukogude armees oli ta 1953–1954 õpetaja Vastse-Kuuste 7-klassilises koolis. Seejärel oli ta Paide Rajooni TSN Täitevkomitee rahandusosakonna juhataja ning Paide Rajooni TSN TK esimehe asetäitja.
Hagermarsch
Hagermarsch on vald Saksamaal Alam-Saksi liidumaal Aurichi kreisis.
Gustav Tõnspoeg
1958–1962 oli ta Paide Rajooni TSN Täitevkomitee esimees ning 1962–1964 Paide Rajooni TSN Täitevkomitee Kolhoosi- ja Sovhoositootmise Valitsuse juhataja.
1964–1965 oli ta Eesti NSV Rahvamajanduse Nõukogu Toiduainetööstuse Valitsuse juhataja ning Eesti NSV Plaanikomitee esimehe 1. asetäitja.
1965–1971 oli Tõnspoeg Eesti NSV Liha- ja Piimatööstuse Ministeeriumi minister.
Briedinieki
Briedinieki (kohalikus murdes Brīdinīki) on küla (skrajciems ehk hajaküla) Lätis Alūksne piirkonnas Mālupe vallas. Briedinieki asub valla edelaosas merepinnast 121 meetri kõrgusel Vētrupe jõe kaldal. Küla jääb valla keskusest Mālupest 8, piirkonna keskusest Alūksnest 24 ja Riiast 226 kilomeetri kaugusele.
Gustav Tõnspoeg
1973–1987 oli ta Eesti NSV Ministrite Nõukogu Riikliku Plaanikomitee esimees ning ministrite nõukogu esimehe asetäitja.
1987–1988 oli Tõnspoeg Eesti NSV Rahvakontrolli Komitee esimees.
1988. aasta 12. septembrist nimetati Tõnspoeg Eesti NSV Ministrite Nõukogu esimehe 1. asetäitjaks ja Eesti NSV Riikliku Agrotööstuskomitee esimeheks, kellena tegutses kuni 31. märtsini 1990. aastal.
Ta on olnud Eesti Viljasalve nõukogu liige.
Ta oli NLKP liige 1956. aastast ning Keskerakonna liige 2001. aastast. Ta oli Eesti NSV Ülemnõukogu VI ning VIII–XI koosseisu saadik ning NSV Liidu Ülemnõukogu X koosseisu saadik.
Ühiskondlik tegevus
Tõnspoeg oli Eesti Jalgpalli Föderatsiooni esimees 1969–1985.
Hagermarsch
Vald jaguneb 3 allosaks.
Kuulub valdade ühendusse Samtgemeinde Hage.
Mike Auksi
Michael Mahkwa Auksi (sündinud 18. detsembril 1981 Torontos Kanadas) on eesti päritolu Kanada hokimängija (kaitsja).
Nooruses ja juuniorina mängis ta Kanadas.
2013. aastast mängib ta Eesti klubis HC Panter Tallinn.
Piirkond (Kreeka)
Piirkond (kreeka keeles περιφέρεια) on 1. järgu haldusüksus Kreekas. Iga piirkond koosneb mitmest 2. järgu haldusüksustest, esialgselt maakondadest ja alates 2011. aastast Kallikratese programmi kohaselt piirkonnaüksustest.
Kesk-Makedoonia piirkonnaga piirneb autonoomne piirkond mungavabariik Ágio Óros, mis asub Egeuse merre väljaulatuval Chalkidike poolsaarel.
Bristoli maakond
Bristoli maakond (Bristol County) on maakond USA-s Rhode Islandi osariigis.
Maakonna pindala on 117 km². Veepindala on 52 km².
Elanike arv oli 2010. aasta rahvaloenduse järgi 49 875. Aastal 2000 oli elanike arv 50 648.
Ajalugu
Bristoli maakond moodustati 1747. aastal pärast piirivaidlusi Bristoli maakonnaga Massachusettsi osariigis.
Sarnaselt teiste Rhode Islandi maakondadega likvideeriti maakonna omavalitsus 1846. aastal. Maakond jaguneb kolmeks aleviks (town), linnu (city) maakonnas ei ole: Barrington, Bristol ja Warren.
Klavulinopsis
Klavulinopsis (Clavulinopsis) on šampinjonilaadsete seltsi kuuluv perekond seeni.
Žērveļi
Küla loeti varem Sofikalnsi koosseisu kuuluvaks. Seal asub 	Žerveļi bussipeatus.
Aastal 2007 oli külas 15 elanikku.
That's So Raven
"That's So Raven" on USA telesari Disney kanalil. Peategelane on Raven Symone.
Sutinukk
Sutinukk oli küla Põlvamaal. Küla jääb tänapäeval Peri küla alale. Kihelkondlikult kuulus küla Põlva kihelkonda. Küla kaotati 1930. aastatel.
2019. aasta korvpalli maailmameistrivõistlused
2019. aasta korvpalli maailmameistrivõistlused olid meeste 18. korvpalli maailmameistrivõistlused. Need toimusid 31. augustist 15. septembrini Hiinas.
Maailmameistriks tuli Hispaania korvpallikoondis, kes alistas finaalis 95:75 Argentina korvpallikoondise.
Võistlused toimusid 8 linnas.
Võistlustel osales esmakordselt 32 võistkonda (12 Euroopast, 8 Aasiast ja Okeaaniast, 7 Ameerikast ja 5 Aafrikast). Varasematel MM-idel osales 24 meeskonda.
A-alagrupp – Peking
Mängud toimusid Pekingis Cadillac Arenal.
B-alagrupp – Wuhan
Mängud toimusid Wuhanis Wuhan Gymnasiumis.
C-alagrupp – Guangzhou
Mängud toimusid Guangzhous Guangzhou Gymnasiumis.
Halbemond
Halbemond on vald Saksamaal Alam-Saksi liidumaal Aurichi kreisis.
Valla pindala on 6,55 km². 31. detsembril 2015 elas seal 995 inimest.
Kuulub valdade ühendusse Samtgemeinde Hage.
Tetsurō Degawa
Tetsurō Degawa（出川哲朗　Degawa Tetsurō, sündinud 13. veebruaril 1964 Yokohamas) on Jaapani koomik.
Jacksoni maakond (Mississippi)
pisi|Asend Minnesota osariigis Jacksoni maakond (Jackson County) on maakond USA-s Mississippi osariigi kaguosas. Geograafilised koordinaadid on
Maakonna halduskeskus ja suurim linn on Pascagoula.
Maakonna pindala on 2702 km², millest 819 km² moodustab veepindala.
Elanike arv oli 2010. aasta rahvaloenduse järgi 139 668. Aastal 2000 oli elanike arv 131 420.
Ajalugu
Jacksoni maakond moodustati 1812. aastal Mobile'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi.
Sooküla (Põlva)
Sooküla (ka Suukülä) oli küla Põlvamaal. Küla jääb tänapäeval Rosma küla alale. Kihelkondlikult kuulus küla Põlva kihelkonda. Küla kaotati 1970. aastatel.
Ričardas Malinauskas
Ričardas Malinauskas (sündinud 22. aprillil 1965 Skaisčiūnais) on Leedu poliitik ja ettevõtja.
Ta on olnud Druskininkai linnapea.
2004. aastal autasustati teda Valgetähe III klassi teenetemärgiga, tunnustades tema tööd Druskininkai linnapea.
Steeve Yago
Steeve Farid Yago (sündinud 16. detsembril 1992 Sarcelles'is) on Prantsusmaal sündinud Burkina Faso jalgpallur, kes mängib kaitsjana Küprose kõrgliiga klubis Limassoli Aris ja Burkina Faso jalgpallikoondises.
Aastatel 2012–2019 mängis ta Prantsusmaa klubis FC Toulouse. Hooaja 2018–19 teises pooles oli ta laenul Prantsusmaa esiliiga klubis Le Havre. Aastatel 2019–2021 mängis ta Prantsusmaa esiliiga klubis Caen.
2021. aasta juulis liitus ta Limassoli Arisega.
Burkina Faso jalgpallikoondises debüteeris Yago 2013. aastal. 2017. aasta Aafrika rahvaste karikavõistlustel saavutas ta Burkina Faso koondisega kolmanda koha. Ta on kuulunud Burkina Faso koondisse ka 2015. ja 2022. aasta Aafrika rahvaste karikavõistlustel.
Aleksander (Hopjorski)
pisi|Piiskop Aleksander 2022. aastal Aleksander (kodanikunimega Aleksander Hopjorski, Александр Хопёрский; sündinud 23. augustil 1964 Võrus) on Eesti Apostlik-Õigeusu Kiriku munk ja vaimulik (piiskop).
Ta lõpetas 1981. aastal Võru 2. Keskkooli. Aastatel 1982–1983 õppis ta Tartu Riikliku Ülikooli kehakultuuriteaduskonnas. Aastatel 1983–1985 teenis ta Nõukogude armees.
Pühitseti diakoniks 7. detsembril 1998 ja preestriks 10. detsembril 2000. Teenis seejärel preestrina Luhamaa Pühavaimu koguduses ja Meeksi Ristija Johannese koguduses. Aastatel 2002–2006 õppis ta Püha Platoni Seminaris Tallinnas.
12. juunil 2008 valiti ta Tallinnas toimunud Eesti Apostlik-Õigeusu Kiriku täiskogul Pärnu ja Saare piiskopkonna piiskopiks.
Pühitseti piiskopiks 12. jaanuaril 2009.
Pavlovski rajoon (Voroneži oblast)
Pavlovski rajoon (vene keeles Павловский район) on 2. järgu haldusüksus (munitsipaalrajoon) Venemaal Voroneži oblasti lõunaosas. Rajooni keskus on Pavlovski linn.
Rajoon piirneb põhjas Bobrovi rajooniga, kirdes Buturlinovka ja Vorobjovka rajooniga, idas Kalatši rajooniga, kagus Verhni Mamoni rajooniga, edelas Rossoši rajooniga, läänes Podgorenski rajooniga ning loodes Liski rajooniga.
Rajooni pindala on 1900 km². Elanike arv oli 2012. aastal 56 669, 2009. aastal 57 200 ja 2002. aastal 59 355.
Pavlovski rajoonis on 54 asulat, mis kuuluvad ühe linnaasunduse (Pavlovski linna) ja neljateistkümne külaasunduse koosseisu.
Rajooni tähtsamad jõed on Don ja Osered.
Itaalia sõda (1536–1538)
Itaalia sõda (1536–1538) oli üks 15.–16. sajandi Itaalia sõdadest. Sõjas olid vastamisi Karl V ning François I ja Otomani impeerium.
Sõjategevus algas pärast viimase Milano hertsogi Francesco Maria Sforza surma 1535. aastal. Karl V, kelle poeg Felipe päris hertsogkonna, kuulutas Lombardia viivitamata Hispaania trooni valduseks. Vastuseks esitas François nõude Milano ja Savoia suhtes, tungis Itaaliasse, vallutas Torino, kuid ebaõnnestus Milano vallutamisel. Selle peale tungis Karl Provence’i, jõudis välja Aix-en-Provence’ini, ent tõmbus seejärel tagasi Hispaaniasse, selle asemel et rünnata tugevalt kindlustatud Avignoni. Pärimuse järgi olevat Prantsuse väed jätnud üleküpsenud puuviljad meelega puudele, püüdes sedasi põhjustada Karli vägedele düsenteeriat.
Jean de La Forêt' diplomaatiliste jõupingutuste toel oli Prantsusmaal õnnestunud 1536. aastal kindlustada liitu Otomani impeeriumiga. 1536. aasta lõpuks oli Prantsuse-Türgi laevastik paigutatud Marseille alla ja ähvardas Genovat. 1537. aastal korraldas Barbarossa ründeretki Itaalia rannikule ja võttis piiramisrõngasse Korfu saare, prantslastel polnud sellest aga suurt abi.
Olukorras, kus Karl V oli lahinguväljal edutu ning oli jäänud veel ka prantslaste ja Otomanide haardesse, sõlmisid kuningad François I ja Karl V 1538. aasta 18. juunil viimaks "10-aastase" Nice'i rahu. Rahuga lõpetati sõda, jäeti Torino prantslastele, olulisi muudatusi Itaalia kaardil sellega ei kaasnenud. Nice'i rahu oli märkimisväärne selle poolest, et Karl ja François polnud nõus istuma koos samas ruumis, selline oli nende vihavaen. Läbirääkimisi viis läbi paavst Paulus III, kes püüdis ruumist ruumi kõndides saavutada kokkulepet.
Nice'i rahule järgnes paavst Paulus III pealekäimisel 1538. aasta 14–15. juulil Aigues-Mortes'is aset leidnud kohtumine Francois I ja Karl V vahel (tuntakse ka Aigues-Mortes'i rahuna), kus pooled kinnitasid Nice'i rahuga saavutatud lepitust. Samas sõlmisid kaks katoliiklasest suverääni liidu protestantide vastu.
Rahu pidi küll kestma kümme aastat, tegelikult oli aga rahuaeg märksa lühem. Mõnest lepinguga võetud kohustusest lahti öelnud Karl V (kes andis muuhulgas 1540. aastal Milano oma pojale Felipele) päästis 1542. aastal valla järjekordse Itaalia sõja.
Karl V jõupingutused Osmanite vastu ei kandnud vilja, 1538. aasta 28. septembri Préveza merelahingus sai tema laevastik Osmanite riigi laevastikult lüüa.
Püha allikas
pisi|Püha allika ümbrus Püha allikas ehk Kuremäe ohvriallikas on kaitstav allikas (tõusuallikas) Ida-Viru maakonnas Alutaguse vallas ja Virumaa Iisaku kihelkonna Kuremäe külas.
Enne Kuremäe kloostri asutamist (19. sajandi lõpp) kutsuti allikat Ohvriallikaks.
Allikas avaneb Kuremäe allosas.
Art Spiegelman
pisi|Art Spiegelman, 2007 Art Spiegelman (kodanikunimega Itzhak Avraham ben Zeev; sündinud 15. veebruaril 1948 Stockholmis Rootsis) on USA koomiksikunstnik ja toimetaja.
Tema tuntuim teos on kaheköiteline holokausti teemaline koomiks "Maus" (eesti keeles "Maus: ühe ellujäänu lugu" 2018, tlk Tiina Aro).
Ta on töötanud toimetajana koomiksiajakirjades Arcade ja Raw, 1992. aastast joonistas ta kümmekond aastat karikatuure ajakirjale The New Yorker, kus tema sulest pärines mitu tähelepanu pälvinud ja vahel ka skandaalset esikaant.
Tuntuks sai Spiegelman 1970. aastatel alternatiivse koomiksikunstnikuna. Tema toonased teosed oli lühikesed ja eksperimentaalsed ning sageli autobiograafilised. Valik neist ilmus kogumikus "Breakdowns" 1977. aastal. Järgmiseks joonistas ta "väga mahuka koomiksiraamatu" oma isa holokaustikogemustest. Graafilises romaanis "Maus" (saksa keeles 'hiir') on natse kujutatud kassidena, juute hiirtena ja poolakaid sigadena. Selle joonistamine võttis 13 aastat ja lõppes 1991. 1992. aastal anti sellele Pulitzeri preemia eriauhind ning seda peetakse üheks koomiksiajaloo tähtsamaks teoseks, mis tõmbas žanrile ka tõsiste uurijate tähelepanu.
Spiegelman ja Mouly toimetasid üksteist väljaannet koomiksi- ja graafikaajakirja Raw 1980–1991. Ajakiri tutvustas selliseid uusi talente nagu Charles Burns, Chris Ware ja Ben Katchor ning esitles ingliskeelsele publikule võõrkeelseid autoreid. 1990. aastate algusest töötasid nad ajakirjas The New Yorker, kust Spiegelman lahkus 2004. aastal, et töötada raamatuga "In the Shadow of No Towers" (2004), mis kujutab tema isiklikku vaadet 11. septembril 2001 New Yorgis toime pandud terrorirünnakutele.
Art Spiegelmani abikaasa on kujundaja ja toimetaja Françoise Mouly, lapsed kirjanik Nadja Spiegelman ja Dashiell Spiegelman.
Naresh Mody
Indias sündinud Naresh Mody omandas hariduse Bombays, Tartusse tuli ta elama 1970. aastal.
Alul töötas Mody Tartu ülikooli raamatukogu restaureerimisosakonnas, 1990. aastate alguses hakkas ta tegelema ettevõtlusega.
Tartus kuulusid Modyle näiteks hotell Starest Mõisavahe tänaval, restoran Asian Chef Võru tänava alguses, City Inn Apartments külaliskorterid ning teisigi kinnisvaraarendusfirmasid. Mody oli ka MTÜ Indian Cultural Association Estonia juhatuse liige.
Isiklikku
Naresh Modyl on kuus last. Sanjay-Jaanus Mody on vandeadvokaat ja partner advokaadibüroos Cobalt, Amish Mody finantsjuht finantsvaldkonna ettevõttes Veriff, Akshay Mody Londonis rahvusvahelise ravimiettevõtte juhatuse liige, Chirag Mody assotsieerunud partner ja vandeadvokaat advokaadibüroos TGS Baltic ja Tartu ülikooli lektor. Shalini Mody on omaloodud tantsustiili GraceFit omanik ja treener ning Raagini Mody on noore emana kodus.
Maxamed Siyaad Barre
thumb|Siad Barre Siad Barre (6. oktoober 1919 – 2. jaanuar 1995 Lagos) oli Somaalia poliitik, Somaalia Demokraatliku Vabariigi kommunistlik valitseja 21.10.1969 - 26.01.1991.
Siad Barre sündis Ogadeni provintsis. Alghariduse sai ta Luuq’is, misjärel kolis ta Mogadishusse - tollal Itaalia kontrolli all olevasse Somaalia osasse- kus sai põhihariduse. Barre ühines 1940. aastal Itaalia politseiga asudes värbaja ametikohale. Hiljem astus ta Koloonia Politseiüksusesse, mida instrueeris briti armee ning saavutas seal kõrgeima võimaliku auastme. 1952. aastal läks ta Itaaliasse Carabinieri politseikooli, kus õppis kaks aastat. Somaaliasse tagasi tulles jäi ta armee teenistusee ja sai 1960. aastal iseseisva Somaalia armee asekomandöriks. Pärast Nõukogude Liidu instruktoritega läbitud õppust astus ta Somaalia sotsialistlikku parteisse. Barre sai Somaalia presidendiks 1969. aastal, pärast seda, kui tema eelkäija mõrvati. Pärast revolutsiooni põgenes ta Nigeeriasse. Siad Barre suri Lagoses 2. jaanuaril 1995.
Montréal (piirkond)
Montréal on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Montréalis.
Vesijalgratas
pisi|Vesijalgratas pisi|Venemaal toodetud ja väga populaarseks osutunud tüüpiline vesijalgratas Vesijalgratas (lühidalt ka vesiratas) on inimjõul käitatava mehaanilise sõuajami abil liikuv, istmetega, lihtsalt käsitsetav, suhteliselt väike ja primitiivne veesõiduk.
Kirjeldus
Vesijalgrattad on mõeldud kasutuseks rekreatiivsel eesmärgil piiratud või kaitstud vetel (jõed, väiksemad järved, sügavamale ulatuvad lahesopid).
Üldjuhul käitatakse vesijalgratast sõitjate poolt jalgade jõul vändatavate pedaalidega (nimetuses sisalduv sarnasus jalgrattaga), mille jõud kantakse üle sõurattale või sõuratastele, harvem sõukruvile. Suuna hoidmiseks ja muutmiseks on roolileht roolikangiga või rooliga. Aerude puudumine ja näoga sõidusuunas istumine teeb ka vähevilunud kasutajatele sõidu lihtsamaks.
Üldjuhul on vesijalgrattad katamaraankerelised.
Vesijalgrattal on tavaliselt 2–4 istekohta, kuid valmistatakse näiteks ka vaid ühekohalisi vesijalgrattaid.
Ajalugu
Arvatavasti konstrueeris esimese vesijalgratta 1810. aastal Joseph von Baader.
Budkiv
Budkiv (ukraina keeles Будків) on küla Ukrainas Vinnõtsja oblastis Hmilnõki rajoonis. Elanike arv oli 2001. aastal 484. Pindala on 0,86 km².
Keskaegne soe periood
Keskaegne soe periood ehk keskaja soe periood ehk keskaegne kliimaoptimum oli suhteliselt maheda (sooja) kliima periood Atlandi ookeani põhjaosa piirkonnas (ja üldse põhjapoolkeral) umbes aastatel 950–1250.
Sellele järgnes Põhja-Atlandi piirkonna kliimas järgnes sellele väikese jääajana tuntud külm periood ehk kliimapessimum.
Temperatuurid olid 9. ja 13. sajandi vahel kogu maailmas umbes 1–2 kraadi võrra või vähem kui 1 kraadi võrra kõrgemad kui väikesel jääajal. Näiteks Atlandi ookeani põhjaosas taandus paakjää põhja poole ja liustikud maismaal kadusid osaliselt. See soojenemine võimaldas näiteks viikingitel asustada Islandi (alates umbes 870. aastast) ja Gröönimaa. Põhja-Jäämeri oli laevatatav.
11. sajandil koostatud Viimsepäevaraamat (Domesday Book) loetleb Lõuna-Inglismaa 46 paika, kus sellal viinamarju kasvatati. Keskaegsel soojal ajal, mis enam-vähem kattus kõrgkeskajaga, olid Gröönimaal, mis on saanud nime sellase roheluse järgi, põllundusest elatuvate viikingite asundused.
Stopira
Ta alustas klubikarjääri Roheneemesaarte klubis Sporting Clube da Praia.
Aastatel 2008–2010 mängis ta Portugali esiliiga klubis Santa Clara. Hooajal 2010–11 mängis ta Hispaania tugevuselt kolmandas liigas Deportivo de La Coruña reservmeeskonnas. Hooajal 2011–12 mängis ta Portugali kõrgliiga klubis Feirense.
Alates hooajast 2012–13 on ta kuulunud Fehérvári koosseisu.
Roheneemesaarte jalgpallikoondises debüteeris Stopira 2008. aasta juunis. Koondisekarjääri esimese värava lõi ta 12. oktoobril 2018 Aafrika rahvaste karikavõistluste valikmängus Tansaania vastu. Ta on kuulunud Roheneemesaarte koondisse 2015. ja 2022. aasta Aafrika rahvaste karikavõistlustel.
Oma hüüdnime sai ta Prantsusmaa jalgpalluri Yannick Stopyra järgi.
Chalkidike poolsaar
pisi|Chalkidike poolsaare kaart Chalkidike poolsaar ehk Chalkidikí poolsaar (kreeka keeles: Χαλκιδική; varem eesti keeles Halkidike poolsaar) on poolsaar Kreeka kirdeosas Egeuse mere ääres. Poolsaare keskasula on Polýgyrose linn.
Poolsaare põhja- ja keskosa hõlmab Cholomóntase mäestik. Saare kuju meenutab kätt, mille kolm "sõrme" on Áthose, Sithonía ja Kassándra poolsaar. Poolsaarte vahel on Ágio Órose ja Kassándra lahed.
Poolsaare suurimad linnad on Néa Moudanía, Néa Kallikráteia ja Polýgyros.
Chalkidike poolsaar on populaarne suvepuhkusekoht.
Kreeka õigus
Kreeka õigus on alates kaheksandast sajandist enne Kristust Vana-Kreekas kehtinud õiguskord. Tavapäraselt mõeldakse selle all Ateena linnaõigust ehk Atika õigust ehk Ateena demokraatiat. Kreeka õigus ei koosne aga ainult Ateena demokraatiast, vaid ka paljudest teistest põhimõtetest ja osadest. Sarnaselt Rooma õigusele, ei valitsenud ka Kreeka õiguses ühtsus ja üksmeel.
Minose kultuur koosnes linnriikidest, kus kehtisid eri õiguskorrad. Varajane Kreeka õigus ja õigusemõistmine oli veel seotud mütoloogia ning jumalatega. Kreeklased nägid oma õigusidee kehastust kahes jumalannas: Themises ja Dikes. Esimesed allikad, mis mainivad Kreeka õigust, on Homerose eeposed „Ilias“ ja „Odüsseia“. „Iliases“ said kodanikud pöörduda juba kohtusse, mitte ei pidanud lootma jumalakohtu peale.
Agoraa ja polis
Kaheksandal sajandil enne Kristust haaras kreeklasi liikumine, mistõttu kasvas rahvastik, sisepoliitilised kriisid ja tekkis palju Kreeka linnu. Neljandal ja viiendal sajandil enne Kristust sai Kreeka õigust kirjeldada põhiliselt kolme märksõnaga: polis ehk linnriiklik kord, kirjapandud seadused ja roomlastega võrreldava kohtupraktika puudumine.
Agoraa on tõlkes turg ehk plats, kuhu koguneti kauplema ja kohut pidama. See polnud lihtsalt maatükk, vaid isikute ühendus. Juriidilises mõttes oli agoraa kodanike kogunemine, kus valitsesid vanemad ja väärikamad, kes otsustasid tüliküsimuste üle ning vastutasid linna heaolu eest. Agoraasse kuulusid meessoost täieõiguslikud kodanikud. Kodanikel oli nii õigus kui ka kohustus võtta osa avalikest nõupidamistest, agoraa tegi „poliitikat“. Vanemad ehk gerondid (raugad) hoidsid oma ameti märgina käes skeptreid ja mõistsid kohut. Ratsionaalsete õigusküsimuste hindamisele aitas kaasa polis, mis oli kreeklaste üks olulisim panus Euroopa õigusesse. See võimaldas ülevaadet ja oli demokraatlike põhikordade tekke eelduseks.
Nomos
Kreeka õiguses puudusid juristid ja tavaliselt olid kohtuprotsessid lärmakad vaidlused teo- ja õigusküsimuste üle. Agoraa ei suutnud tihtipeale kõiki küsimusi ise lahendada. Seetõttu abistas abstraktse iseloomuga nomos kreeklasi õigusemõistmise küsimustes. Algupäraselt ei tähendanud see sõna seadust, vaid karjamaad. Aristoteles ja hiljem roomlased nimetasid seda jaotavaks õiguseks, mis leidis väljenduse käsus „Igaühele oma (Suum cuique)!”. Nomos oli kirjutatud õigus, mis rajati püsivatele ja osalt tänaseni säilinud kivitahvlitele. Kuna kreeklased hakkasid muutma oma õigust üldkohustuslikuks, siis arenes ka raidkirjaseaduste tehnika. Kreeka raidkirjad olid levinud alates 750. aastast eKr. Nomos sisaldas Kreeka polis’e avaliku ning eraelu kultusreegleid, sadamaõigust, veeõigust, maksu- ja lõivutabeleid, kutsekorraldusi, reegleid jõgede ja tänavate puhastamise kohta, karistusähvardusi ja autasusid, sätteid pealekaebajate kohta, kodanikuõiguste andmist, ametikorraldusi, kaubandus- ja käsitööõigust, karjatamis-, jahi- ja keskkonnakaitseõigust, perekonna- ja pärimisõigust, pandiõigust ja veel palju muud. Kõige kuulsam ja täpsem on Gortyni linnaõigus Kreetalt, mis pärineb umbes 500 eKr. Seadus ehk nomos oli ülim ja ainus autoriteet. Seda jälgiti rangelt ja täpselt.
Seaduseandja
Polis’es oli seaduste kehtestamise pädevus rahvakoosolekul, mida tehti vanemate nõukoguga ja korrapärases menetluses. Erandjuhul võis ka üksikisik seadusi välja anda, kuid ainult siis, kui agoraa sellega toime ei tulnud, näiteks Lykurgos Militaarlinnas Spartas. Ateenat uuendas Solon. Drakon oli seadusandjana tema eelkäija, aga Solon pani aluse püsivale ja seaduslikule Ateena põhikorrale. Solon kehtestas erinevaid õiguskaitsevahendeid, näiteks kõrge tähtsusega ja riskantsed menetlused rikastele ja enesekindlatele ning vastupidi väikse riskiga ja ebatähtsad protseduurid vaestele ning ebakindlatele. Kodanikud valisid ta 594. aastal eKr arhondiks ehk valitsejaks ja andsid talle diktaatorlikud volitused. Soloni reform puudutas esmalt finantshaldust. Ta jaotas kodanikud maksuklassideks ning rajas erilised ametid linna vara haldamiseks. Ametikandjad valiti kandidaatide nimekirjast kindlaks ajaks loosi abil. Kõrgeim põhikorraline organ oli Viiesaja Nõukogu ehk Bulee, mille moodustas rahvakoosolek. Rahval oli õigus apelleerida kõik rahvakohtu otsused ja igal kodanikul oli õigus ka populaarhagile, millega võis esitada kaebuse kellelegi teisele osaks saanud ebaõigluse pärast. Ateenas kaotati võlavangistus, kuid püüded türanniat takistada ei õnnestunud.
Demokraatia ja vabadus ehk eleutheria
Demokraatia ehk rahvavalitsus ei olnud eeskujuks üksnes teistele Kreeka linnadele, vaid on kreeklaste olulisim panus Euroopa õigusesse. Ateena demokraatia kõrgaeg oli Pärsia sõdade ajal. Kreeka elukorralduse ideaal oli alaliselt avalikest asjadest huvituv ja neis kaasarääkiv kodanik (polites). Sel põhjusel oli rahvakooslolek polis’e kõrgeim ja täievoliline organ. Mittekodanikud, külalised, naised ja orjad sinna ei kuulunud, küll aga linna kõik vabad mehed. Igast kümnest valimisringkonnast – füülist – valiti üheks aastaks 50 saadikut. Nõukogu liikmed said oma tegevuse eest ka tasu.
Kohtupidamiseks valiti kodanike seast 6000 kohtunikku, kes osalesid menetluses 501, 1001, 1501 kaupa kriminaalasjades ja 201 kaupa tsiviilasjades. Rahvakohtu (heliaia) istungid toimusid peaaegu iga päev.
Sokratese kohtumenetlus
Kevadel 399 eKr lõppes Ateenas üks riigireetmisprotsess surmaotsusega. Kohtualune oli kodanik Sokrates, kellele heideti ette jumalakartmatust ja noorsoo eksitamist. Süüdimõistev otsus langetati väikese enamusega – 280 häält 221 vastu. Sokrates ei palunud süüdimõistmise järel armu ega pakkunud ka varaohvrit surmanuhtlusest pääsemiseks. Sokrates läks ajalukku Ateena poliitilise kohtupidamise kuulsaima ohvri ja õiguse märtrina.
Kreekast saab Rooma
Peale Peloponnesose sõjas allajäämist toimus Ateenas poliitiline ja moraalne allakäik. Igaüks proovis rikastuda ning piirid eravara ja avaliku vara vahel hakkasid hägustuma. Sel poliitilise nõrkuse ajal saavutasid edu paljud Kreeka filosoofid, näiteks Platon ja Aristoteles. Kreeka polis’t ja demokraatiat muutsid Makedoonia kuningate Philippos II ja Aleksander Suure vallutused ning pärslaste riigi purunemine aastal 330 eKr. Järgnevate sajandite poliitilist ilmet kujundasid sõdurid ja sõjad, kuni Kreekast sai Rooma provints (148 ­­– 146 eKr). Kreeka põhikorra langust saatis aga kreeka kultuuri levik kogu Vahemere piirkonnas. Siiski ei lasknud roomlased Kreeka õigusemõistet ja riigiettekujutust oma õiguslikesse institutsioonidesse.
Mannteuffell
Krahvide Manteuffelite Liivimaa haru hakkas alates krahv Ernst Gotthard von Manteuffelist (1801-1880) perekonnanime kirjutama erinevalt seninest. Nii dokumentidel kui ka hauaplaadil on nende perekonnanimi kirjutatud Mannteuffell.
Nimekuju Mannteuffell on Manteuffeli kõrval välja toodud ka aadlisuguvõsasid tutvustavas leksikonis (Genealogisches Handbuch der livländischen Ritterschift, 1938).
Ründaja (jalgpall)
thumb|300px|right|Ründaja (punases) on möödunud kaitsjast (valges) ja hakkab peale lööma. Väravavaht püüab takistada palli üle väravajoone jõudmast. Ründaja on jalgpallis mängija, kelle ülesanne on pall väravasse toimetada. Ründajad mängivad harva kaitses, seetõttu löövad nad tavaliselt rohkem väravaid kui teistel positsioonidel mängivad jalgpallurid. Seepärast tuntakse maailmas ründajaid paremini, nad on jalgpallis ka ühed kallimad mängijad.
Mänguajal meeskond kasutab tavaliselt 1–3 ründajat, kõige levinum variant on kaks: üks mängib keskründaja positsioonil, teine aga sügavamal ja lisaks väravate löömisele on tema ülesandeks teravaid sööte anda. Teist ründajat nimetatakse sageli ka ründavaks poolkaitsjaks ja playmaker ' iks.